Комплектите от маркери са от по четири цвята. На пазара има всякакви цветове групирани в различни опаковки – в едни са съчетани червено, синьо, зелено и жълто, в други са включени червено, розово, синьо и оранжево. Общото в комплектите е, че се използват предимно по-светли цветове, с които да маркираме ярко исканите от нас елементи в документите, които са ни важни.
Световно изследване обаче показва, че най-продаваните маркери са жълтите. Те са предпочитани от 85% от хората, купили си маркери. Психолозите обясняват това с две причини. Първата е практична – жълтото не се визуализира на фотокопия. А втората – жълтият цвят се намира по средата на светлинния спектър и това го прави един от двата най-видими цвята за човешкото око. Вторият е зеленият.